Poznámky  konsolidovanej účtovnej závierky obce Topoľníky zostavenej k 31. decembru 2015

I.      VŠEOBECNÉ ÚDAJE
1.	Identifikačné údaje konsolidujúcej účtovnej jednotky:
Názov konsolidujúcej účtovnej jednotky:		OBEC Topoľníky

Sídlo konsolidujúcej účtovnej jednotky:		930 11  Topoľníky, Hlavná 126

IČO konsolidujúcej účtovnej jednotky:			00305740

Konsolidovaná účtovná závierka konsolidovaného celku OBCE Topoľníky  bola zostavená v súlade so zákonom č. 431/2002 Z. z. o účtovníctve v znení neskorších predpisov (ďalej len ,,zákon o účtovníctve“) a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

2.     Informácie o konsolidovanom celku
Konsolidovaný celok OBCE Topoľníky obsahuje tieto účtovné jednotky:
Názov  účtovnej jednotky	IČO	Právna forma	Podiel konsolidujúcej ÚJ na hlasovacích právach (%)	
OBEC Topoľníky	00305740	801 obec		
ZŠ s vyučovacím jazykom maďarským Topoľníky	36081051	321 rozpočtová organizácia		
VEPROS spol. s r.o.	34143866	112 spoločnosť s ro		

Identifikačné údaje všetkých účtovných jednotiek konsolidovaného celku OBCE Topoľníky sú uvedené v prílohe č. 1 poznámok konsolidovanej účtovnej závierky.

3.	 Informácie o organizačnej  štruktúre a hlavných predstaviteľoch konsolidujúcej   
        účtovnej jednotky

Starosta obce Bc. László Bacsó je štatutárny orgán konsolidujúcej účtovnej jednotky OBEC Topoľníky

Konsolidovaný celok mal v roku 2015 priemerne 62 zamestnancov, z toho riadiacich 
pracovníkov 6. 

4.     Zmena konsolidovaného celku
V priebehu účtovného obdobia od 1. januára 2015 do 31. decembra 2015 nedošlo k zmenám v štruktúre konsolidovaného celku Obce Topoľníky. 

5.    Informácie o účtovných zásadách a účtovných metódach 

a)     Dlhodobý nehmotný a dlhodobý hmotný majetok 

Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého hmotného a nehmotného majetku nie sú/sú úroky z úverov (podľa rozhodnutia účtovnej jednotky). Zľava z ceny, ktorú poskytol dodávateľ k majetku sa účtuje ako zníženie nákladov na predaný alebo spotrebovaný majetok. 

Hodnota obstarávaného dlhodobého hmotného majetku, ktorý sa používa, sa trvalo zníži o oprávky, ktoré zodpovedajú výške opotrebenia majetku. 

O opravných položkách sa účtuje v prípade prechodného zníženia hodnoty majetku ku dňu, ku ktorému sa zostavuje účtovná závierka. 

Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť. 

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa reprodukčnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou, t.j. cenou, za ktorú by sa majetok obstaral v čase, keď sa o ňom účtuje. 

Dlhodobý nehmotný majetok a dlhodobý hmotný majetok odpisovaný sa odpisuje podľa odpisového plánu, ktorý bol zostavený na základe predpokladanej doby jeho používania a predpokladaného priebehu jeho morálneho a fyzického opotrebenia. Účtovná jednotka odpisuje majetok na základe zákona o účtovníctve a účtuje o účtovných odpisoch. 

b) Dlhodobý finančný majetok 

Finančné investície, cenné papiere a majetkové účasti sa oceňujú obstarávacou cenou, vrátane nákladov súvisiacich s obstaraním (provízie maklérom, poplatky burze). 

c) Zásoby 

Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, dovoznú prirážku, prepravu, poistné, provízie, skonto a pod.). Úroky z cudzích zdrojov nie sú súčasťou obstarávacej ceny. Nakupované zásoby sú oceňované váženým aritmetickým priemerom z obstarávacích cien. 
Zásoby vytvorené vlastnou činnosťou sa oceňujú vlastnými nákladmi. 
Toto ocenenie sa upravuje o zníženie hodnoty zásob. 

d) Pohľadávky 

Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí alebo pohľadávky nadobudnuté vkladom do základného imania sa oceňujú obstarávacou cenou, t.j. vrátane nákladov súvisiacich s obstaraním. 
Opravná položka sa vytvára napr. k pohľadávkam po splatnosti a nedobytným pohľadávkam, kde existuje riziko nevymožiteľnosti pohľadávok. 

e) Finančné účty 

Peňažné prostriedky a ceniny sa oceňujú menovitou hodnotou. 

f) Náklady budúcich období a príjmy budúcich období 

Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím. 

g) Rezervy 

Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku. V účtovnej závierke sa tvorili rezervy najmä na nevyfakturované dodávky a služby, mzdy za dovolenku zamestnancov vrátane sociálneho a zdravotného poistenia, súdne spory a podobne. 
h) Záväzky 

Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou. 
Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení. 

i) Výdavky budúcich období a výnosy budúcich období 

Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

j) Cudzia mena 

Majetok a záväzky vyjadrené v cudzej mene sa prepočítavajú na slovenskú menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v iný deň, ak to ustanovuje osobitný predpis, resp. v deň, ku ktorému sa zostavuje účtovná závierka. 

k) Výnosy 

Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.) bez ohľadu na to, či zákazník mal vopred na zľavu nárok, alebo či ide o dodatočne uznanú zľavu. Tržby sú účtované ku dňu splnenia dodávky alebo služby. 
O výnosoch z poplatkov sa účtuje v časovej a vecnej súvislosti s vyrubením poplatkov (ak je účtovná jednotka výbercom poplatkov). 

II. INFORMÁCIE O METÓDACH A POSTUPOCH KONSOLIDÁCIE 

1. Informácie o použitých metódach konsolidácie 

Konsolidované účtovné jednotky boli zahrnuté do konsolidovanej účtovnej závierky konsolidovaného celku OBCE Topoľníky metódou úplnej konsolidácie. 

III. INFORMÁCIE O ÚDAJOCH NA STRANE AKTÍV A PASÍV SÚVAHY 

1. Dlhodobý majetok 

Prehľad o pohybe dlhodobého nehmotného a dlhodobého hmotného majetku od 1. januára 2015 do 31. decembra 2015 je uvedený v tabuľke č. 2 konsolidovaných poznámok. Taktiež sú tu uvedené detailnejšie informácie o dlhodobom finančnom majetku vykázanom v konsolidovanej účtovnej závierke k 31. decembru 2015.
 
2. Zásoby 

K zásobám neboli tvorené opravné položky. 

3. Pohľadávky 

Konsolidovaný celok neeviduje pochybné a nedobytné pohľadávky, z toho dôvodu nebola vytvorená opravná položka. vytvorená opravná položka. 
Prehľad pohľadávok z hľadiska ich vekovej štruktúry a z hľadiska splatnosti je uvedený v tabuľke č. 9 konsolidovaných poznámok. 

4. Náklady budúcich období 

Prehľad nákladov budúcich období od 1. januára 2015 do 31. decembra 2015 je uvedený v tabuľke č. 10 konsolidovaných poznámok

5. Vlastné imanie 

Prehľad o pohybe vlastného imania konsolidovaného celku Obce Topoľníky od 1. januára 2015 do 31. decembra 2015 je uvedený v tabuľke č. 12 konsolidovaných poznámok. 

6. Rezervy 

Konsolidovaný celok vykazuje krátkodobé rezervy. Prehľad krátkodobých rezerv konsolidovaného celku v členení na zákonné a ostatné od 1. januára 2015 do 31. decembra 2015 je uvedený v tabuľke č. 13 konsolidovaných poznámok. 

7. Záväzky 

Prehľad záväzkov z hľadiska splatnosti je uvedený v tabuľke č. 15 konsolidovaných poznámok. 

8. Bankové úvery a ostatné prijaté návratné finančné výpomoci 

Prehľad bankových úverov  za obdobie od 01. 01. 2015 do 31.12. 2015 je uvedený v tabuľke č. 16 konsolidovaných poznámok. 

9. Časové rozlíšenie pasív 

V tabuľke č. 18 konsolidovaných poznámok sú uvedené významné položky časového rozlíšenia pasív. 

10. VÝNOSY 

V tabuľke č. 22 konsolidovaných poznámok je uvedené detailné členenie vybraných položiek výnosov konsolidovaného celku Obce Topoľníky účtovného obdobia roku 2015. 

11. NÁKLADY 

V tabuľke č. 20 a 21 konsolidovaných poznámok je uvedené detailné členenie vybraných položiek nákladov konsolidovaného celku Obce Topoľníky účtovného obdobia roku 2015. 

IV. INÉ AKTÍVA A PASÍVA 

1.Prípadné ďalšie záväzky 

Konsolidovaný celok Obce Topoľníky nemá ďalšie záväzky, ktoré sa nesledujú v bežnom účtovníctve a neuvádzajú sa v súvahe. 
Účtovná jednotka nespravuje nehnuteľné kultúrne pamiatky. 

V. SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA 

Po 31. decembri 2015 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2015.